D E 


INAUGURALIS  PATHOLOGICO  - PHYSIOLOGICA 

QVAM 

CO IV  SENSU  ET  AUCTORITATE 

IN  ^ 

ALMA  L1TTERARU3I  UNIVERSITATE 
FRIDERICAGUILELMA 

' UT  SUMMI 

[N  MEDICINA  ET  CHIRURGIA  HONORES 

RITE  SIBI  CONCEDANTUR 

DIE  XI.  M.  JULII  A.  MDCCCXLUL 

. . H.  L.  Q.  S.  ' 

PUBLICE  DEFENDET 
AUCTOR 

GUXLELlinrS  SCKAARSCHBXIDT 

PALAEOMARCHICUS. 


OPPONENTIBUS: 

AD.  SCHILLINGj  uied,  et  cliir,'! 
ALB.-  EOUQUETj  med,  et  cliir. 

O,  KOLAND,  med.  et  cliir.  CancI 


'r 


f ■ ^ ' 


SORORIS  MARITO 

■ AMCISSIMO  ET  SUMME  DE  SE  MERITO 

• t 

FRIDERICO  BERGMANN 


!| 


I 

I 


r 


r 


t • 


HASCE 

( 

ST.U  DIORUM  PBIMITIAi 

% 

t 

PIO  GR-ATOQUE  . ANIMO 


D.  D.  D. 


AlK 

\ 

\ 

% .■ 


PROOEMIUM. 

— \ 

* i ' 

Quamvis  tGniBrarium  videri  possit  ac  juvenis  viribus 
linitne  consentaneum , libellum  conscribere  de  materia, 
nae  et  ab  antiquissimis  temporibus  a viris  doctissimis 
dumbrata  pertractata  est,  et  nostra  potissimum  aetate 
terum  a viris  experientissimis  nec  non  praestantissimis 
nni  maxima  sagacitate  funditus  elaborata  est:  longissime 
amen  absum , ut  illorum  virorum  gloriam  adspirern  seu 
uvenili  insolentia'  antiquioris  aetatis  studia  atque  labores 
lespiciens  nostrae  modo  aetati  omnem  gloriam  attribuam 
/el,  horribile  dictu,  ex  ipsis  observationibus  illorum  vi- 
'orum  sententias  refutandas  arbitrer.  Nunquam  tale  op- 
probrium mihi  in  mentem  venit.  Sed  ad  summos  in  medi- 
cina et  chirurgia  honores  accessurus  atque  per  longum 
tempus  inscius,  de  quanam  re  dissertationem  inaugura- 
lem  describerem,  calli  formationis  theoria  aptissima  vide- 


batur,  quia  iu  hac  praecique  perspicuum,  quantope< 


seraper  principia  physiologica  in  pathologiam  influxerii 
quam  manca  fuerit  pathologia  sine  illis  et  quem  ad  po 
fectionis  gradum  omnes  illae  de  calli  formandi  .hyp^ 
theses  advectae  sint,  ubi  medici  fructus  studiis  phjsioN 
gicis  collectos  in  pathologiam  conferre  minime  negl 
xerint.  Quo  animo  ductus  'neque  novi  aliquid  addit 
neque  ea,  quae  jam  prostant,  mutavi,  sed  opiniones  autc 
rum  de  calii  formatione,  quoad  physiologia  progressa  s 
mul  mutatae  sint,  ad  nostrum  usque  tempus  editas  co 
legi.  Sin  vero  quid  neglexi  in  describendis  autorui 

opinioivbus  aut  in  calli  formationis  processu  exponende 

\ 

spero,'  fore  ut  lectorum  humanitate  atque  indulgenti 
venia  mihi  detur. 

DE  CALLI  FORMATIONE. 


lingularum  humani  corporis  partium  se  ipsas  regene- 

andi  facultas  pro  majore  aut  minore  earum  vi  vitali  di- 

> 

ersis  in  telis  plurimum  differt;  minor  enim  iis  in  parti- 
tus, quae  ad  sentiendum  musculorumque  motum  consti- 
utae  sunt,  major  vero  cum  in  omnibus  iis  organis,  quae 
atione  physica  excellunt,  quales  sunt  tendines,  cartilagi-' 
les,  ligamenta,  tum  maxima  et  praestantissima  in  ossibus, 
juippe  in  quibus  materies  recens  producta  etiam  organi- 
cis virtutibus  tam  egregie  primitivis  cum  telis  osseis  con- 
jruat,  ut  deinceps  vix  perspicue  inter  utrumque  discerni 
iossit. 

>» 

Regenerantur  autem  ossa  eodem  modo,  quo  omfies 
separatae  conjungi  solent  partes,  aut  simplici  adhaesione, 
aut  suppuratione.  Et  ei  quidem  sanationi,  quae  fit  per 

adhaesionem,  respondent  simplici  callo  conjuncti  ossiuri 
fines,  materiae  vero  secunda  intentione  suppletae  ossiuti 
suppuratio,  sanatio  per  compositam  calli  formationeci 
effecta. 

Fracti  enim  ossis  sanatio  per  recentem  materiaD 
primitivae  telae  osseae  simillimam  intenditur,  cui  nomei 
c a Ilus  datum  est.  Quam  materiam  extare  ne  antiquis 
simis  quidem  temporibus  iguotum  fuit,  quae  autem  eju 
natura  esset  atque  origo,  id  tanta  tenebrarum  nube  ob 
ductum,  ut  explicandi  causa  ad  res  rationesque  plan 
contrarias  inter  seque  oppositas  confugeretur;  donec  ve 
teres  illae  opiniones  recentissima  demum  aetate  iis  prae 
cipue,  qui  in  anatomia,  physiologia,  microscopia,  chemi 
organica  successerunt , progressibus  ad  firmam  aliquai 
et  integram  normam  redactae  sunt.  Quarum  opinionui 
ut  specimina  quaedam  breviter  exponantur,  vulgata  fu 
usque  ad  saeculum  XVI.  sententia: 

Ossium  fines  materia  inter  eos  effusa  glutinos 
conjungi,  quae  postea  indurescens  pro  materia  iuoi 
ganica,  tamquam  ferrumen  a natura  genitum,  exbt 
manda  sit. 

Alteram  Haller,  Hunter,  Howship,  Macdo 
nald  proposuerunt  opinionem j et  illi  quidem  callui 
ajunt  ex  effuso  oriri  sanguine,  cujus  coagulum  mox  oi 
ganice  transmutatum  in  ossium  formam  indurescat. 

Plane  ex  contrario  Duhamel  et  Dupuytren  coi 
tenderunt,  sanguinem  effusum  nihil  valere  ad  callum  foi 

.ihanduiri,  sed  oriri  eum  ex  ossificatione  periostei  et  mem- 
branae niedullaris.  . , 

Etiam  longius  a vero  recesserunt  Scarpa,  Soem- 
meriug,  Boyer,  Bichat,  alii,  qui  fracta  ossa  granu- 
lationibus putarunt  conjungi. 

Denique  Breschet  et  Villerme,  Meding,  We- 
ber,  Miescher,  Rokitaiisky  ostenderunt,  formari 
callum  inflammatoria  reactione  fracturarum  superficieriim, 
membranae  medullaris,  omnium,  quae  fracturam  circum- 
dant, partium  mollium. 

Quae  postrema  sententia  una  recta,  in  diligenti  na- 
turae contemplatione,  et  principiorum  physiologicorum 
cognitione  posita.  Etenim  quae  dicta  sunt,  fractum  os 
coagulatione  effusi  sanguinis  ejusque  in  te^am  osseam 
mutatione  conjungi,  aut  granulationibus  aequali  suppura- 
tione profectis  restitui,  aut  materia  inorganica  ferrumi- 
nari, ea  omnibus'  repugnant  physiologiae  placitis,  non 
minus  quam  ea  opinio,  qua  periosteum  existimatur  id 
organum  es.se,  quo  nova  formetur  o.ssea  substantia;  nam 
noii  magis  quam  prima  formatione  , e membrana  medullari 
os  exoritur,  posterius  id  potest  fieri.  Atque  omnis  calli 
formatio  non  enormi  quadam  et  inconvenienti  ratione' 
profecta  existimanda  est,  ut  formatio,  quae  ab  una  aut 
altera  ossis  parte  initium  capiat,  aut  (quod  etiam  est  in- 
eptius) a recenter  creato  organo  ad  formandum  idoneo 
tamquam  partes  inorganicae  e matrice  formatae;  verum 
nihil  est  aliud,  ac  repetitio  primitivae  in  foetu  ossis  for- 

mationis,  eo  tantum  interjecto  discrimine,  quod  id,  quool 

N ^ 

pnus  ipso  generandi  actu  productum  est,  nunc  jam  in- 
flammationis processu  incitatur  et  movetur.  Quibus  con- 
stitutis sequitur,  ut  physiologice  calli  primitivi  et  secun- 
d.arii  aut  provisorii  et  definitivi,  quemadmodum  Dupuy- 
tren  diversos  conformandi  calli  gradus  significat,  prout 
aut  cartilaginosam  admodum  qualitatem  servat  aut  ad 
^ perfectam  jam  ossium  duritiem  progressus  est,  nulla: 
omnino  possit  mentio  agitari;  sed  ut  de  priore  solum  et 
posteriore,  de  imperfecto  et  perfecto  callo  loquen- 
dum sit. 

Secundum. eas  igitur  sententias,  quas  nuper  Mie- 
scher  et  Rokitansky  instauratis  saepius  et  egregiis 
investigationibus  'in  cuniculis  pullisque  felinis  factis  con- 
stituerunt et  confirmarunt,  fractorum  ossium  sanatio  per 
primam  quidem  intentionem  hisce  eventis  perficitur: 

Si  os  aliqua  vi  frangitur  sive  ictu  sive  percussione 
sive  aliis  momentis,  semper  periostei  rupturam  sequitur 
major  aut  minor  juxta  jacentium  partium  molliorum,  ut 
musculorum,  aponeurosium , tendinum,  telae  cellulosae 
contusio  aut  nonnumquam  etiam  diruptio.  Itaque  cum 
fieri  non  possit,  quin  tam  vehemens  in  telarum  constru- 
ctionem traumaticus  impetus  vasorum  secum  agat  dim- 
ptionem,  non  mirum  est,  continuo  post  fracturam  ab  om- 
nibus circumjacentibus  partibus  mollibus  sanguinem  ef- 
fundi, non  minus  quam  a dirupto  periosteo  et  ipsis  fra- 
cturae finibus.  Qua  re  intumescunt  circumjacentia,  quod 

saepenumero  tain  celeriter  evenit  in  tantamque  extentio- 
nem, ut  interdum  jam  po&t  paucas  iminutas  delineatio 
vix  queat  cognosci.  Membranae  aponeuroticae  et  tela 
cellulosa  (et  ea,  quae  vaginae  instar  musculos  circum- 
dat, et  ea,  quae  singulos  eorum  fasciculos  circurotexit) ; 
omnia  igitur  illa  sanguine  inundata  sunt,  ossium  fines 

V 

periosteo  nudati  sanguine  circumfluxi,  etiam  canalis  me- 
dullaris trombo  clausa.  Itaque  hoc  tempore  omnes  par- 
tes propter  ofi’usum  sanguinem  rubrum  trahunt  colorem. 
Sensim  vero  nova  indiciorum  series  apparet,  ' Namque 
interjectis  uno  aut  duobus  diebus  per  instigationem  lae- 
sione obortam  inflammatio  conformatur  reactiva , quae 
exsudatione  lymphae  plasticae,  quam  dicunt,  desinit.  * Jam 
vero  partes  molles  rubrum  colorem  amittunt,  tela  cel- 
lulosa intumescit  et  spissatur j quare  musculi  partim 
arctius  inter  se  junguntur,  altera  parte  ambitu  augentur 
et  firmitate.  Neque  minus  periosteutn  intumescit  arctis- 
siraeque  cum  tumefactis  partibus  mollibus  conjungitur, 
adeo  ut  jam  die  tertio  non  ab  illis  possit  discerni,  quam- 
quam prioribus  diebus  rupti  ejus  margines  soluti  fractu- 
rae superficiem  versus  dependebant.  Itaque  cum  perio- 
steum cum  partibus  mollibus  tam  anguste  conjunctura  sit, 
cum  ipsae  partes  molles  intumuerint  in  densamque  et 
solidam  massam  mutatae,  circum  fracturae  fines  capsula 
quaedam  formatur,  quae  ab  altero  ossis  fine  et  eo  qui- 
dem loco,  quo  periosteum  etiam  nunc  cum  osse  orga- - 
nice  cohaeret,  profecta  usque  ad  eundem  alterius  ossis 

locum' pertinet  fracturaeque  fines  solute  pendentes  interr 
se  concludit.  Non  minus  autem,  quam  in  partibus  mol- 
libus, etiam  in  membrana  medullari  exsudans  illa  inflam-- 
matio  conspicua  est.  Et  illa  enim  amisso  rubro  colore»* 
intumescit,  arctius  cum  fracturae  finibus  concrescit,  eJ 
sensim  proficiscitur  ex  ea  subrubra  quaedam,  mollis,  pro- 
pemodum  interlucens  materia,  quae  crescendo  fracturaee 
superficiebus  admovetur  et  die  quinto  cum  capsula  ee 
partibus  mollibus  fortnata  conjungitur.  Haec  est  illa^ 
quam  Breschet  appellat,  substantia  intermedia.. 
Ossium  vero  fines  ipsi,  quousque  periosteo  nudati  sunt; 
hoc  tempore  prorsus  quiescunt,  quod  facile  eo  intelligi 
potest,  quod  amisso  periosteo  vasis  nutritiis  privati  pa- 
rum aut  nihil  ad  inflammationem  dispositi  suntj  id  tan- 
tum inter  illos  ipsos  et  interiorem  capsulae  parietem  in- 
tervallum subrubro  quodam  et  viscido  fluido  expletum 
est,  quod  posterius  ad  angustam  calli  cum  ossibus  con- 
junctionem nonnihil  valet.  Ceterum  ossium  finium  mar- 
gines aeque  adhuc  sunt  asperi  et  acuti,  ac  deinceps  post 
factam  fracturam,  minime  molliti  atque  adeo  politi  et 
Vesorpti,  quod  a iionullis  contenditur. 

Prima  calli  vestigia  tertio  jam  die  apparent,  et  ibi 
quidem,  tibi  ossis  inflammatio  vehementissima  est,  id  est 
non  multum  a fracturae  superficiebus,  ep  loco,  quo  pe- 
riosteum ab  ossibus  nondum  dissolutum  est.  Hic  enim 
inter  periosteum  et  os  materia  quaedam  effunditur  sub- 
rubra, interlucens,  propemodum  fluida,  quae  mox  vasis 

instructa  arcte  ossi  adhaeret  et  nono  fere  die  in  duo 
strata,  unum  quidem  exterius  sub  microscopio  magis 
fibrosum,  alterum  vero  interius  magis  cartilaginosum  dis- 
cerni potest.  Jam  vero  initio  calli  formandi  facto  tota 
•illa  regeneratio  omnibus  in  singulis  partibus  celeriter 
procedit.  Interius  novi  calli  cartilaginosum  stratum  mox 
in  naturam  osseam  redactum  arctissime  cum  osse  con- 
jungitur, ita  ut  os  ipsum  illo  ademto  asperum  appareat, 
et  in  dies  materia  auctum  magis  magisque  fracturae  su- 
perficies versus  crescit,  attamen  excepta  origine  non  prope 
ad  os,  sed  paullo  remotius  ^id  interiorem  capsulae  parie- 
tem. Itaque  recens  callus  pro  reactionis  inflammatoriae 
gradu  aut  majore  aut  minore  tempore  fracturae  superat 
superficies  et  contingit  substantiam  intermediam  et  alte- 
i;ius  fracturae  partis  callum,  ossificatione  aequaliter  cum 
ejus  incremento  progrediente.  Dum  ita  callosa  materia 
crescit  in  origine  tantum  cura  osse  cohaerens,  ceteris 
vero  in  partibus  ab  illo  recedens,  jam  illa ‘quoque,  quani 
memoravimus,  materia  tenax  et  viscida  in  nudatorum 
ossium  finium  superficiem  effusa  incipit  cum  osse  et  re- 
centi callo  sese  conjungere,  atque  sensim  pedetentimque 
in  materiam  osseam  mutatur.  Atque  hoc  modo  calli 
cum  osse  conjunctio  in  tota  interiore  superficie  restituta 
esL  Substantia  autem  intermedia,  simulae  calli  «materia 
extrinsecus  fracturae  fines  superat,  resorbetur,  quo  facfb 
per  ossium  callos  fracturae  fines  conjunguntur.  Quae 
conjunctio  etiam  magis  eo  adjuvatur,  quod  idem  pro- 

cessus,  qui  in  superficie,  in  ossis  inferioribus  instituitur. 
Canalis  enim  medullaris  clauditur  exsudato  quodam  hu- 
more, qui  primo  quidem  emboli  spongiosi  forma  usus, 
sensim  vero  natura  cartilaginosa  recepta,  postea  in  ve- 
ram substantiam  osseam  transit.  Tempus  vero,  quo 
ad  hanc  formam  callus  procedit,  accurate  definiri-  non 
potest,  cura  modo  plus  modo  minus  temporis  intercedat) 
constituitur  tamen,  plerumque  cum  die  vigesimo  quinto  ad 
hunc  evolutionis  gradum  venire.  Quod  idem  est  tempo- 
ris momentum,  iquo  Dupuytren  de  callo  provisorio 
locutus  est)  qui  nihil  est  aliud,  quam  calli  confirmationis 
gradus,  transitus  ad  veram  ossificationem,  a qua  certo 
temporis  fine  separari  nequit.  Nam  ossificatio  non- 
nullis locis  fere  eodem  tempore  incidit,  aliis  multo  po- 
sterius, hic  multum  jam  progressa  est,  illis  prima  vix 
vestigia  cernuntur.  Ad  usum  modo  medendi  illa  in  cal- 
lum provisorium  et  definitivum  divisio  nonnihil  valet, 
propterea  quod  medico  significat , quando  aegroto  cautum 
membri  usum  concedere  possit. 

Nam  callus  provisorius  quamvis  sit  cartilaginosa 
utplurimum  et  molli  natura,  tamen  adjutrice  capsula 
jam  firmitatem  quandam  membro  praebet,  ita  ut  aegroto 
id  jam  quodam  modo  movere  liceat.  Integra  vero  fracti 
membri  ossificatio  quinto  demum  aut  sexto  mense  perfi- 
citur. Perfecta  enim  materiae  callosae  consolidatio  et 
ossificatio,  sive  ut  Dupuytren  sequamur,  definitivi  calli 
formatio,  multo  tardius  procedit,  quam  formatio  mate- 

iaruni  ligamentosaruiii , fibrosarum  et  cartilaginosarum, 
[uoniam  non  dubium  est,  quin  ad  telae  tam  specialis 

t 

enerationexn , qualis  ossea  tela  est,  multo  majore  vis 
italis  temporisque  opus  sit  impensa,  quam  ad  producen- 
lara  materiam  ceteris  corporis  telis  similiorem. 

Processus  autem,  qui  inter  hoc  temporis  interval- 
im  observanti  apparent,  omnes  sunt  ejusmodi,  ut  inde 
rctior  deinceps  fracturae  finium  conjunctio  et  major  aut 
linor  restitutio  in  integrum  omnium  partium  conjunctio- 
is  procedentis  participum  manifeste  cognoscatur.  Mate- 
ia  enim  callosa  novo  se  instruit  periosteo  magisque/  se 
ccommodat  ad  formam  ossis,  ita  ut  non  jam  tam  de- 
irmis  videatur j annulus  exterior  duresci^,  item  embolus 
pongiosus  in  canali  medullari,  ossium  fines  transeunt 
1 novam  materiam  osseam,  totus  ossis  callus  minus  sen- 
:tur  aptiorque  fit  ad  resistendum  viribus  mechanicis. ' 
Vdjuvatur  fracturae  superficierum  cum  canalis  medullaris 
rabolo  osseo  concretio  etiam  eo,  quod  in  iis  quoque 
exagesimo  fere  die  nova,  quamquam  parca  materia  for- 
aatur  ossea,  quae  in  ossificationum  serie  quasi  finem  effi- 
it;  nam  illa  formata  ossis  fractura  plane,  sanata  exi- 
timanda  est.  Etenim  arcta  conjunctio  reperitpr,  item  ea, 
uae  desideratur,  firmitas;  membri  usui  nihil  obstat, 
'hhil  igitur  restat  quam  ut  calli  ossei  species  quoque 
iXterna  ad  ossis  formam  magis  se  accommodet,  ut  partes 
iJolles  ad  conditionem  primitivam  redeant,  ut  canalis 
liedullaris  resorbendo  septo  osseo  restituatur.  Quae 


16 

i 

omnia  fiiint  quidem,  sed  perficiuntur  multo  tantum; 
tum  tempore,  et  raro  contingit,  ut  omnia  illa  ante  octa- 
vum aut  nonum  mensem  eveniant.  Tumor  partium  mol- 
lium primum  tabescit;  in  embolo  osseo,  qui  canalenu 
medullarem  implet^  sensim  canaliculi  niedullares,  tumii 
vero  cellae  formantur,  ita  ut  cancellis  ille  similis  videa- 
tur. Interdum  resorptio  ultra  non  procedit,  et  manet 
hoc  septum  clathratum  totam  per  vitam ; plerumque  au- 
tem plane  tabescit,  ita  ut  canalis  medullaris  plane  resti- 
tuatur. Gallus,  qui  adhuc  magis  minusve  iniquus  erat 
impressionumque  plenus,  in  quas  partes  molles  se  im- 
mergebant, jam  plane,  fit  laevis  et  materiae  osseae  pri- 
mitivae etiam  externa  specie  similior;  quare  Mi  es  ch  er 
et  Troja 'affirmant,  etiam  sulcos  et  canales  in  eo  ir 
praetereuntium  tendinum  usum  formari.  Periosteum  re- 
cens, quod  initio  fibrosa  magis  et  cellulosa  erat  natura 
^ praecipue  crassum,  sensim  extenuatur  et  magis  magisqui 
reliqui  periostei  rationem' recipit;  et  praeterlapso  ho( 
intervallo  etiam  materiae  callosae  et  physica  et  chemic; 
et  vitalis  conditio  magis  aut  minus  congruit  cum  primi 
tivo  osse,  ita  ut  paullulum  modo  inter  ea  differat.  Fir 
mitate  quidem  et  resistendi  robore  veteri  ossi  nihil  cedi 
sub  microscopio  eandem  praebet  formationem  laraellosar 
et  cellulosam;  chemica  modo  ejus  mixtura  paulum  diffei 
a primitivae  materiae  osseae  ratione  et  compositione,  ir 
diget  enim  substantia  animali,  abundat  vero  partibus  tei 
renis.  Nuni  autem  haec  differentia  chemica  callo  a 

vitam  propria  sit,  an  in  hoc  modo  formationis  gradu  ei 
obtingat,  id  multis  et  repetitis  experimentis  explicandum 
est,  eo  magis,  quod  aliis  explicationibus,  sicut  ea,  quam 
Lassa  igne  proposuit,  plane  contrarium  affirmatur. 

Ex  omnibus  igitur,  quae  in  formando  callo  simplici 
observata  sunt,  hoc  pro  certo  constitutum  est,  periosteum 
calli  formandi  particeps  quidem 'esse,  sed  usque  eo  tan- 
tum, quod  os  alat  et  exsudationis  primitivae  ut  ceterae 
laesae  partes  molles  particeps  sit.  Ad  proprium  autem 
callum  formandum  os  adesse  necesse  est;  prima  enim 

ossificationis  vestigia  juxta  os  reperiuntur  neque  minus 

> . 

alterius  ejus  incrementum  juxta  os  procedit. 

Altera  via,  qua  natura  ad  conjungenda  fracta  ossa 
utitur,  suppurationis  est  ratio. i 

Cum  vero  suppuratio,  seu  intentio  secunda,  r.e  vera 

non  diversa  sit  a conjunctione,  quae  fit  per  adhaesionem, 

/ 

seu  a prima  intentione,  exspectandum  erit,  ne  ea  qui- 
dem, quae  in  complicito  callo  formando  eveniant,  multum 
differre  ab  iis,  quae  in  simplici  callo  formando  animad- 
vertimus. Manifestum  autem  est,  fracturas  hac  ratione 
sanandas  multo  plus  requirere  temporis,  quam  alteras 
illas;  (quo  enim  in  processu  pars  modo  formantis  mate- 

^ i 

riae  ad  excolenda  organa  impenditur,  et  ingens  petitur 
vis  ad  recreanda  organa  apta,  multo  haud  dubie  tardius 
ad  finem  progrediemur,  quam  in  simili  alio,  'in  quo  nec 
tantum  detrimentum  accipitur  nec  eadem  virium  impensa 
requiritur). 

Si  fractura  exteriore  cum  vulnere  complicita  est,  ita 
ut  fracti  ossium  fines  nudi  pateant,  aeri  expositi  sint 
aut  extrinsecus  emineant;  porro  si  partes  molies  valde 
contusae  aut  ossa  contrita  sunt,  si  inflammatio  vehemen- 
tissima  est  atque  adeo  in  gangraenam  transit;  deni- 
que si  aliena  aut  abalienata  corpora,  ut  ossium  assu- 
lae in  fracturae  loco  inhaerent:  simplex  calli  forma- 
tio non  perficitur,  sed  fractura  consanescit  per  secundam 
intentionem,  per  suppurationem.  Unamquamque  vero 
cum  vulnere  complicatam  ossis  fracturam  per  sequndam 
intentionem  consanescere,  saepenumero  falso  affirmatum 
est;  nam  non  magis  quam  in  digitis  plane  fere  separatis, 
si  celeriter  conjunguntur,  prima  negari  potest  intentio, 
non  magis  hic  ea  neganda.  Etiam  hanc  calli  formandi 
rationem  recentissimo  tempore  Miesch er  experimentis  in 
animalibus  factis  investigare  studuit,  ad  eumque  finem 
pervenit,  ut  ostendat,  universam  ejus  et  veram  naturam 
a simplicis  calli  formatione  non  diflferre;  usu  igitur  ratio 
luculentissime  probata  est. 

' ^ Secundum  illum  autem  haec  in  eo  processu  eve- 
niunt. 

Primum  quidem  ut  ea  appellentur,  quae  cum  simplicis 
calli  formatione  congruant,  etiam  hic  sanguiue  extrava- 

I 

sato  et  inflammatione  exorta  lympha  plastica  in  circum- 
jacentes partes  molles  effunditur;  qua  re  hae  partes  con- 
solidantur et  capsula  formatur,  quae  similiter  ac  in  sim- 
plicis calli  formatione  fracturae  fines  amplectitur.  Nec 


19 


( 


minus  iidvae  materiae  exsudantur  juxta  fracturae  supeifi- 

cieni  et  in  canali  niedullari , in  lioc  autem  non  semper 

/ 

perpetuo,  quae  materiae  cum  interiore  capsulae  superfi- 
cie conjunctae  complectendis  fragmentis  prosunt.  Eoque 
modo  canalis  medullaris  simplici  ossis  exsudatione  clau- 
ditur, et  exterior  callus  eodem  modo  eodemque  loco 
formatur,  quo  periosteum  ossi  usque  eo  adhaeret,, ut  in 
simplicis  calli  formatione.  Differt  tantum  in  hac  ratione 
sanandi,  quod  callus  in  periostei  conjungendi  loco  for- 
matus non  ultra  nudatos  ossium  fines  transgreditur,  sed 
contra  -hic  et  juxta  fracturae  superficies  granulationibus 
formatur.  Hic  vero  callus  granulationibus  aut  quae  vo- 
cantur, verruculis  carneis  cum  comitante  suppuratione 
/formatus  tum  demum  efficitur,  cum  superiora  ossium 
strata  a ceteris  partibus  vivis  sejuncta  exfoliatione  de- 
trita sunt.  Si  enim  ossium  fines  periosteo  nudati  diu- 
tius aeris  efficientiae  'aut  aliis  et  diversis  irritationibus 
exponuntur,  supremae  partes  deleta  cum  materia  viva  or- 
ganica conjunctione  vi  vitali  privantur:  summa  strata 
emoriuntur  et  fiunt  necrotica.  Liquet  igitur,  haec  cor- 
pora exanjmia  ad  vitalem  processum  formandum  non  per- 
tinere, neque  ab  illis  fractum  os  nullo  modo  posse  re- 
Mitui.  Contra  obstant  tantum  et  extrudenda  sunt.  Ex- 
truduntur autem  a viva  ossis  parte  j oriuntur  enim  inter 
hanc  et  partem  necroticam  per  inflammationem  exsudati- 
vam granulationes  cum  suppuratione  colijunctae,  quae 
sensim  partem  exanimem  solvunt  et  efficiunt,  ut  una  cum 

pure  e corpore  removeatur.  Nihil  vero  refert,  fractu- 
rae, quae  suppuratione  sanescunt,  num  vulnere  sint  com- 
plicitae necne;  dummodo  enim  conditiones  exstant,  qui- 
bus ossis  fractura  suppuratione  solet  sanescere,  semper 
accidit  lamellarum  summarum  necrosis  aut  ossium  assu- 
larum omni  continuatione  privatarum,  tum  vero  granula- 
tionum et  puris  formatio,  itaque  crederes,  necrosin  esse 
veram  ossium  suppurationis  causam  et  granulationes  non 
formari  nisi  naturae  opera,  qua  corpus  exanime  et  a ce- 
teris partibus  organicis  abalienatum  removere  studeat. 
Etenim  simulae  necroticae  ossium  assulae  exfoliatae  sunt, 
plane  aliam  recipiunt  granulationes  conditionem:  conjun- 
guntur enim  cum  congruis  capsulae  verruculis  carneis  et 
in  basi,  ubi  ad  os  proxime  accedunt,  sensim  commutan- 
tur primum  quidem  in  cartilaginosam,  denique  vero  in 
perfectam  substantiam  osseam.  Stratum  exterius  non 
mutatur;  sed  cum  a partibus  mollibus,  a capsula,  profi- 
ciscatur, etiam  eam  accipit  conditionem,  quae  posteriori 
granulationum  in  partibus  mollibus  excolendarum  gradui 
respondeat,  et  structuram  cellulosam  uactum  postea  no- 
vum format  periosteum.  Itaque  omni  materia  callosa  in 
osseam  substantiam  mutata  eodem  modo  ut  in  simplicis 
calli  formatione  omnia,  quae  exposuimus  eventa  refor- 
mantur: augetur  consolidatio,  restituuntur  delineationes, 
ita  ut  fractum  os  plane  denuo  conjunctum  sit. 

Omnia,  quae  adhuc  et  de  simplici  et  de  composita 
calli  formatione  diximus,  magis  pertinuerunt  ad  ossium 

longorum  fracturam,  eadem  autem  sanationis  ratio,  singu- 
lis in  partibus  magis  aut  minus  dilucide  expressa,  in  os- 
sibus latis  et  iis,  quae  magis  sunt  spongiosae  texturae, 
usurpatur.  Et  in  prioribus  quidem  ossis  formatio,  quae 
in  ossium  longorum  canali  medullari  exsudationi  respon- 
det, aut  a diploe  (quae  vocatur)  aut  ab  alterius  ossis 
superficie  proficiscitur,  in  posterioribus  in  omnibus  ani- 
madvertitur partibus,  quae  ad  cellas  medullares  proxime 

accedunt.  * 

\ • > 

Jam  simpliciter  autem  et  feliciter  fractorum  ossium 

sanatio  non  semper  procedit.  Et  simplicis  calli  forma- 

« 

tio  et  regeneratio^  per  suppurationem  effecta  tam  variis 
momentis  retardari  et  coerceri  possunt,  ut  aut  nulla  ef- 
ficiatur conjunctio,  aut  consolidatio  et  membri  forma  et 
functio  non  plane  restituatur,  aut  aegrotus  ipse  vario  na- 
turae ad  sanationem  efficiendam  studio  intereat. 

Perfecta  per  materiam  callosam  sanatio  tum  modo 
semper  effici  potest,  cum  vitae  formantis  libera  efficientia 
nec  aetate  nimis  provecta  nec  universa  corporis  infirmi- 
tate sive  locali  organico  sive  malo  constitutionali,,  exorta 
retardatur.  Posterioris  illius  generis  sunt:  syphilis,  simu- 
latque  ad  veram  dyscrasiam  aucta  est,  rhachitis,  scorbu- 
tus,  inprirais  raercurialis  cachexia. 

Similis  momenti  sunt  universa  victus  abstinentia  et 

graviditas,  in  qua  omnis  formans  vita  maxime  ad  ex(;o- 
lendum  foetum  iupensa  est.  Immo  vero  morbi  acuti  in- 
tercurrentes calli  possunt  formationem  interpellare  aut 
certe  retardare.  Impedimenta  localia,  omissis  morbis  in 
fracturae  superficie  exortis  et  complicationibus,  talia  sunt: 
si  fracturae  superficies  longius  inter  se  distant  aut  a loco 
suo  remotae  sunt,  quod  fit  aut  si  aegrotus  inquietior  est 
aut  si  musculi,'  qui  non  accommodato  membri  situ  coer- 
centur, contrahuntur,  aut* si  appositio  et  retractio  falso 
tractatur  falsis  adhibitis  fasciis;  porro  si  ossium  assulae 
aut  alia  et  aliena  corpora  imprimuntur.  Praeterea  ad 
perfectam  sanationem  necesskriurn  est,  ut  reprodiictiva 
facultas  in  ipsis  fragmentis  et  vis  vitalis  in  partibus  mol- 
libus juxta  jacentibus  sufficiat.  Haec  necessaria  non  re- 
' quirnntur  in  fracturis  epiphjsium  longorum  ossium  in 
patellis,  olecranis^  calcaneis,  omnino  in  formationibus 
spongiosis  et  sanguine  carentibus,  in  membranis  fibrosis, 
ligamentis,  tendinibus,  aliis,  si  sola  fracturae  locum  cir- 
cumdant, et  sanguinis  advectio  ruptis  vasis  sanguineis 
etiam  magis  impeditur.  Etiam  conditionibus  magis  com- 
modis vis  reproductiva,  diutius  adhibito  frigore  et  appa 
ratu  autiphlogistico , diminui  potest.  Omnia  illa  si  eve- 
niunt, aut  nulla  aut  imperfecta  tantum  perficitur  concre 
tio.  In  posteriore  casu  calli 'consolidatio  variis  modis  e 
gradibus  retardatur,  sanatio  ab  humiliore  gradu  non  pro 
cedit,  nulla  efficitur  ossificatio,  nulla  calli  definitivi  for 
matio,  materia  conjungens  telam  exhibet  fibrosam  liga 

ruentosara,  quae  magis  aut  minus  ab  texturam  cartilagi- 
nosam adpropinquat,  et  fracti  ossis  firmationem  quidem 
efficit,  sed  membri  functionem  magnopere  impedit.  Talis 
conjunctio  ligamentosa  Imprimis  invenitur  in  fracturis  con- 
dylorum, patellae,  calcanei  etiam  in  corporibus  juvenili- 
bus, nullo  morbo,  sed  locali  modo  vasorum  inopia  ex- 
orta. Talia  calli  formandi  impedimenta  aut  ad  utrum- 
que fracturae  finem,  aut,  quod  saepius  accidit,  ad  unum 
pertinent.  Si  nulla  consequitur  conglutinatio,  assulae  et 
iniquitate^  in  fracturae  finibus  resorbentur  et  poliuntur  et 
massa  quadam  cartilaginosa  obducuntur.  Utroque  modo 
formatur,  quem  dicunt  «falsus  aut  supervacaneus  artus« 
sive  «Pseudarthrosis."  Cujus  prima  causa  est  Calli 
formatio  aut  non  sufficiens  aut  plane  carens,  omnia  igi- 
tur, quae  hanc  aut  impediunt  aut  retardant,  inter  causW 
remotiores  ponenda  sunt. 

\ 

Saepenumero  autem  nulla  causa  reperiri  potest,  et 
inveniuntur  Pseudarthroses,  ubi  neque  a medico  quid- 
quam praetermissum  est,  nec  localis  complicatio  aut  mor- 
bus constitutionalis  apparuit,  id  quod  saepissime ' in 
ipsis  corporibus  robustis  et  validis  accidit.  Quod  ad 
nsum  membri  attinet,  in  quo  pseudarthrosis  formata  est, 
interdum  ille  nihil  impeditur,  ut  in  pseudarthrosibus  cla- 
viculae et  costarum,  plerumque  autem  et  in  extremitati- 
bus praecipue  membrum  reddunt  aut  partim  aut  plane 
inutile.  Boettcher,  Larrey,  alii  observasse  quidem 

sibi  videntur,  falsi  artus  mobilitatem  musculorum  robore 
coerceri  et  fracturae  fines  eo  modo  figi;  plerumque  au- 
tem membri  usus  tam  imperfectus  solet  esse,  ut  aegroto 
magis  obstet,  quam  prosit,  praesertim  cum  mobilitas  in- 
solita soluta,  et  remissa  materia  ligamentosa,  magis  magis- 
que augeatur.  ' \ , 

Avtuum  structura  plerumque  iu  pseudarthroslbus  non 
invenitur.  Solent  enim  fracturae  fines  substantia  liga- 
inentosa  conjuncti  et  in  polita  superficie  crasso  periosteo 
obducti  esse.  Haec  conditio  est  ea,  quam  dicunt  Am- 
phiarthr  osin.  Sin  vero  venit  ad  veram  articulationem, 
quem  dicunt  Diarthrosin,  unus  fracturae  finium,  ut 
plurimum  mobilior,  excavatur,  alter  rotundatur,  uterque 
autem  imperfecto  strato  cartilaginoso  abducitur  et  mate- 
ria ligamentoso -fibrosa,  ut  ligamento  capsulari  compre- 
hejiditur.  In  formanda  Amphiarthrosi  substantia  inter- 
media a callo  adolescente  non  resorbetur,  sed  remanet 
et  ipsa  transit  in  materiam  ligamentosam.  Diarthrosis,  seu 
Pseudarthrosis  vera,  hoc  modo  perficitur,  ut  alterum  fra- 
gmentum in  altero  nitatur,  inflammationem  in  eo,  resor- 
ptionem, artuum  superficiei  formationem  efficiat,  omnia 
illa  exhibeat,  quae  in  novis  formandis  artibus  post  luxa- 
tiones apparent. 

f 

Eaedem  causae,  -quae  simplicis  calli  formationem 
irapediuirt,  regenerationi  quoque  per  suppurationem  eflfe- 


ctae  obstare  possunt.  Materia  igitur  exsudata  parum  in 
massam  organicam  transmutatur,  maxima  pars  ad  pus' 
producendum  consumitur^  primarius  quidem  callus  for- 
matur, sed  secundarius  propter  vim  organicam  exigue  ex- 
peditam non  perficitur.  Quo  diuturno  processu  reprodu- 
cendi  vigor  in  partibus  mollibus  conficitur,  mutantur  in 
velamenta  membranacea,  inflammatio  desinit  in  iis  et  cum 
paucis  granulationibus  in  ossium  finibus  concrescunt;  ita- 
que cum  prima  ossium  regenerationis  causa,  inflammatio, 
desierit,  hic  quoque  artus  supervacaneus'  fprmatur.  Atta- 
men hic  exitus  etiam  felix  videtur  respecto» illo,  qui  in 
conditionibus  etiam  iniquioribus  accidere  solet,  exitu  in 
destructionem  ichorosam  vel  gangraenosam.  Tum'  jam 
inflammationis  exsudatum  minime  in  massam  organicam 

I • 

expeditur,  sed  omnia  in  liquidum,  serosum,  saniosum, 
male  olentem  liquorem  mutantur;  itaque  mala  suppuratio 
producit  aut  ad  singularum  modo  partium  mortem,  ad 
mortem  localem,  ad  gangraenam,  aut;  omnis  succorum 
materia  gangraenae  sanie  inficitur,  ex  quo  febris  putrida 
et  mors  consequi  solent. 

Hisce  e malis  eventibus  et  complicitis  casibus  om- 
nibus, qui  in  regeneratione  per  secundam  intentionem 
accidere  possunt,  intelligi  potest,  cur  chirurgia  practica 
in  fracturis  suppurantibus,  prognosin  multo-  iniquiorem 
instituat,  quam  in  conjunctione  per  simplicis ' calli  for- 
mationem. Item  sequitur,  ut  omnibus  viribus  medico  id 

agendum  sit,  ut  suppuratione  evitata  sanationem,  dum- 
modo fieri  possit,  per  primam  intentionem  efficiat;  ne 
autem,  quod  saepissime  imperiti  faciunt,  si  nihil  omnino 
omisit,  in  ejus  culpam  vertatur,  si  nihifo  minus  exitus 
infelix  est,  si  membrum  cum  incurvatione  sanescit,  aut 
Pseudarthrosis  formatur,  denique  si  aegrotus  complicatio- 
nibus non  superandis,  omnibus  sanandi  rationibus  frustra 
institutis,  interit. 

^Natus  sum  ego  Ernestus  Guilelmus 

I 

Schaarschmidt  Bodenfeldae,  oppidiilo  ad 
Visurgim  sito,  d.  XXI.  ni.  Junii  a.  MDCCCXIX., 
patre  Joanne,  praematura  morte proh  dolor! 

erepto,  matre  Martha  e gente  Roper,  qua 

) 

adhuc  viva  ex  intimis  gaudeo.  Octo  vix  annos 
natus  primum  domicilium  reliqui  atque  in  Palaeo- 
marehiam  haud  procul  a Soltquellis  urbe  me 
contuli  ibique  fidei  addictus  sum  evangelicae. 
Primis  literarum  elementis  imbutus  gymnasium 
Soltquellense,  quod  tunc  directore  clarissimo 
Danneil  florebat  et  etiam  nunc  floret,  per  sex 


annos  atque  seinis  frequentavi  ibique  literis,, 
quae  ad  studia  acadeinica  viam  muniunt,  na- 

t 

vavi.  Testimonio  maturitatis  instructus  anui  i 

MDOCCXXXIX.  mense  Septembri  inter  cives  i 

% 

instituti  medico  - chirurgici  Friderico  - Guilel- 
iniani  receptus  sum  et  per  quadriennium  virorum 
illustrissimorum  et  celeberrimorum  hisce  interfui 
lectionibus : 

Gei.  Beneke  de  logice  et  psychologia; 
111.  Link  de  hotanice  et  historia  naturali;  Cei. 
Preuss  de  historia;  Cei.  Turte  de  physice 
et  pharmacia;  111.  Mitscherlich  de  chemia 
organica  et  anorganica;  111.  Schlemm  de 
osteologia,  splanchnologia,  de  anatomia  orga- 
norum sensuum;  111.  J.  Mueller  de  anatomia 
universa  et  organorum  sensuum  et  comparata, 
et  pathologica  nec  non  de  physiologia.  In 
arte  rite  cadavera  secandi  111.  Mueller  et  111. 
Schlemm  mihi  duces  fuere. 

Praeterea  has  frequentavi  scholas:  Cei. 
Mitscherlich  de  materia  medica;  Beat. 
Osann  de  fontibus  medicatis;  Cei.  Eck  de 

f 


phj^siologia,  de  pathologia  et  therapia  generali, 

I 

semiotice;  III/  Juengken  de  chirurgia  spe- 
ciali; III.  C asper  de  arte  formulas  medicas 

/1 

rite  concinnandi  et  de  medicina  forensi;  III. 

I \ ' ^ 

Schoenlein  de  pathologia  et  therapia  spe- 

/ 

ciali;  III.  Hecker  de  encyclopaedia  et  me- 
thodologia  medica,  de  Celsi  libris,  de  medici- 
nae historia;  Cei.  Kluge  de  arte  fascias  chi- 

'I 

rurgicas  rite  imponendi,  de  ossibus  fractis  et 

luxatis,  de  chirurgia  generali,  de  arte  obstetri- 

, 1 

cia  et  de  akiurgia;  Cei.  Froriep  de  akiurgia 
nec  non  de  operationum  in  corporibus  mortuis 
exercitationibus;  Exp.  An  gei  st  ei  n de  opera- 
tionibus ophthalmiatricis. 

« Exercitationibus  clinicis  medicis,  chirurgi- 
cis, obstetriciis,  ophthalmiatricis,  medico -foren- 
sibus interfui  virorum  illustrissimorum  et  cele- 
berrimorum Schoenlein,  Wolff,  Dieffen- 
bach,  Juengken,  Roraberg,  Kluge,  Cas- 
per,  Wagner. 

Omnibus  his  viris  honoratissimis,  quas  pos- 
sum, maximas  ago  gratias  seraperque  habebo. 


Jam  vero  tentaminibus,  tam  philosophico,, 
quam  medico,  atque  examine  rigoroso  corami 
Gratioso  Medicorum  Ordine  rite  , superatis,  spero,, 

t 

fore  ut,  dissertatione  de  Calli  formatione  the- 
/ - 

sibusque  publice  defensis,  summi  in  medicina  eti 
chirurgia  honores  in  me  conferantur. 


1.  Habitum  apoplecticum  nego. 

• « 

2.  Albumen  iii  mina  repertum  non  est  signum 
pathognomonicum  morbi  Brightii. 

3.  Tenotomiam  remedium  antispasticum  esse 
contendo. 

4.  Signat  acustica  in  morborum  pectoris  dia- 
gnosi plus  valent  quam  subjectiva. 


